open-index/open-wikipedia-markdown huggingface dataset:
আরকেও পিকচার্স

**আরকেও পিকচার্স** হল একটি মার্কিন চলচ্চিত্র প্রযোজনা ও পরিবেশনা কোম্পানি। শুরুতে এর নাম ছিল আরকেও রেডিও পিকচার্স ইনকর্পোরেটেড। এটি হলিউডের স্বর্ণযুগের শীর্ষ পাঁচটি স্টুডিওর একটি। ১৯২৮ সালের অক্টোবর মাসে রেডিও কর্পোরেশন অব আমেরিকা (আরসিএ)-এর অধীনে কিথ-অ্যালবি-অরফেউম (কেএও) থিয়েটার চেইন ও জোসেফ পি. কেনেডির ফিল্ম বুকিং অফিস অব আমেরিকা (এফবিও) ক্রয় করে এটি প্রতিষ্ঠা করা হয়। আরসিএ'র প্রধান ডেভিড সারনফ কোম্পানিটির সবাক চলচ্চিত্র প্রযুক্তি আরসিএ ফটোফোনের বাজার তৈরির লক্ষ্যে এই একত্রিতকরণের কাজ করেছিলেন। ১৯৪০-এর দশকের মাঝামাঝিতে স্টুডিওটির বিনিয়োগকারী ফ্লয়েড ওডলুমের অধীনে ছিল।

আরকেও ১৯৩০-এর দশকের মাঝামাঝি থেকে শেষভাগে ফ্রেড অ্যাস্টেয়ার ও জিঞ্জার রজার্সের সঙ্গীতধর্মী চলচ্চিত্রগুলো নির্মাণ করে পরিচিতি অর্জন করে। অভিনেত্রী ক্যাথরিন হেপবার্ন ও পরে রবার্ট মিচামও তাদের প্রথম বড় সফলতা পায় এই স্টুডিও থেকে। ক্যারি গ্র্যান্ট একাধিক বছর এই স্টুডিওর অধীনে কাজ করেছেন। স্টুডিওটি চলচ্চিত্রের ইতিহাসের দুটি বিখ্যাত চলচ্চিত্র প্রযোজনা করেছে, সেগুলো হল *[[কিং কং (১৯৩৩-এর চলচ্চিত্র)|কিং কং]]* (১৯৩৩) ও *[[সিটিজেন কেইন]]* (১৯৪১)। আরকেও'র অন্যান্য উল্লেখযোগ্য সহ-প্রযোজনাগুলো হল *[[ইট্‌স আ ওয়ান্ডারফুল লাইফ]]* (১৯৪৬) ও *[[নটরিয়াস (১৯৪৬-এর চলচ্চিত্র)|নটরিয়াস]]* (১৯৪৬)। এছাড়া এই প্রতিষ্ঠানটি অ্যানিমেশন প্রযোজক ওয়াল্ট ডিজনি (১৯৩৭ থেকে ১৯৫০-এর দশকের মাঝামাঝি সময় পর্যন্ত) ও শীর্ষ স্বাধীন প্রযোজক স্যামুয়েল গোল্ডউইনের অনেক বিখ্যাত চলচ্চিত্র পরিবেশনার দায়িত্ব পালন করেছে।

## তথ্যসূত্র

## বহিঃসংযোগ
* 
* 

;RKO Radio Pictures history
* The Early Sound Films of Radio Pictures comprehensive listing of RKO (and FBO sound) features through 1935, with stars and release dates—see also The Early Sound Films of Pathé for the RKO-Pathé films of 1931–32; both part of *Vitaphone Video Early Talkies* website
* RKO Theater Chain list of classic movie houses belonging to RKO chain; part of *Cinema Treasures* website

;RKO Pictures LLC
* RKO Pictures the Hartley–Merrill company's website
* Ted Hartley  personal website of RKO Pictures LLC's chairman and CEO
* "Newman Helms Doc" article by Michael Fleming on planned Hartley documentary, Variety.com, September 11, 2003

;RKO library and logos
* C&C RKO 16 mm Prints extensive discussion of RKO preservation and rights issues, by David Chierichetti; part of *eFilmCenter* website
* The RKO Logo essay by Rick Mitchell; part of *Hollywood: Lost and Found* website
* RKO Pictures Logos detailed descriptions by Nicholas Aczel and Sean Beard

বিষয়শ্রেণী:১৯২৮-এ প্রতিষ্ঠিত মার্কিন কোম্পানি
বিষয়শ্রেণী:১৯২৮-এ প্রতিষ্ঠিত মিডিয়া কোম্পানি
*

বিষয়শ্রেণী:মার্কিন চলচ্চিত্র স্টুডিও
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:মার্কিন যুক্তরাষ্ট্রের মিডিয়া কোম্পানি
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:হাওয়ার্ড হিউজ
বিষয়শ্রেণী:দক্ষিণ ক্যালিফোর্নিয়ার চলচ্চিত্র
বিষয়শ্রেণী:পুনঃপ্রতিষ্ঠিত কোম্পানি
সোনিয়া হোসেন (অভিনেত্রী)

**সোনিয়া হোসেন** একজন বাংলাদেশী মডেল এবং অভিনেত্রী।  তিনি টিভি সিরিয়াল অভিনেত্রী হিসাবে পরিচিত। তিনি বিভিন্ন নাটক ও টেলিভিশন তার কর্মক্ষমতা দেখিয়েছে। তিনি একটি বিজ্ঞাপনে অভিনয়ের মাধ্যমে মিডিয়ায় এসেছিলেন। অল্প সময়ের মধ্যে, তিনি সব শ্রেণীর দর্শকদের কাছে খুব জনপ্রিয় হয়ে ওঠে। তিনি বিজ্ঞাপন এবং বিলবোর্ডে কাজ।  ২০০৫ সালে তিনি *প্রেমে পড়ার গল্প* নামে একটি টিভি অভিনেত্রী হিসাবে অভিনয় শুরু করেন। ২০০৪ সালে তিনি শ্রেষ্ঠ অভিনেত্রী বিভাগে সিজেএফবি পারফরমেন্স অ্যাওয়ার্ড জিতেছিলেন।

## কর্মজীবন
২০০৫ সাল থেকে তিনি বিভিন্ন নাটকে অভিনয় করছেন। এছাড়া তিনি বিজ্ঞাপন এবং বিলবোর্ডে কাজ করেন। তিনি উল্লেখযোগ্য সরাসরি অনুষ্ঠানের উপস্থাপক হিসাবে কাজ করছেন। 

## ফিল্মোগ্রাফি
### চলচ্চিত্র

### টিভি নাটক

## টিভি উপস্থাপক

## পুরস্কার

* শ্রেষ্ঠ অভিনেত্রী বিভাগে সিজেএফবি পারফরমেন্স অ্যাওয়ার্ড ২০১৪

## তথ্যসূত্র

## বহিঃসংযোগ

বিষয়শ্রেণী:বাংলাদেশী অভিনেত্রী
আফটার স্কুল সেশন

***আফটার স্কুল সেশনস*** আমেরিকান রক এ্যান্ড রোল শিল্পী চাক বেরি কর্তৃক প্রকাশিত প্রথম স্টুডিও অ্যালবাম। ১৯৫৭ সালের মে মাসে, চেস রেকর্ড থেকে এটি মুক্তি পায়। "রোলি পোলি" এবং "বেরি পিকিং" ছাড়া বাকি সবগুলো গান ৪৫-আরপিএম একক হিসেবে প্রকাশিত হয়। এটি ছিল চেস রেকর্ড দ্বারা প্রকাশিত দ্বিতীয় এলপি বা, লং প্লে রেকর্ড।

## গান প্রকাশ

*আফটার স্কুল সেশনস* থেকে মুক্তি পাওয়া প্রথম গান ছিল "উই উই আওয়ার্স", যা প্রকাশ পেয়েছিল "মেবিলিন" গানের বি-সাইড হিসেবে, জুলাই ১৯৫৫ সালে। *বিলবোর্ড* ম্যাগাজিনের "আর এ্যান্ড বি" চার্টে এটি ১০ নম্বরে স্থান পেয়েছিল। "থার্টি ডেইজ" গানটির বি-সাইড "টুগেদার উই উইল অলঅয়েজ বি" ছিল এই অ্যালবাম থেকে মুক্তি পাওয়া ২য় একক। এটি মুক্তি পায় সেপ্টেম্বর ১৯৫৫ সালে। ১৯৫৫ সালের ডিসেম্বর মাসে মুক্তি পায় অ্যালবামটির ৩য় এবং ৪র্থ গান, যা ছিল "নো মানি ডাউন" এবং "ডাউন বাউন্ড ট্রেন"। ১৯৫৬ সালের মে মাসে, "রোল ওভার বিঠোফেন" এর বি-সাইড হিসেবে "ড্রিফটিং হার্ট" মুক্তি পেয়েছিল। বেরির পরবর্তী একক "টু মাচ মানকি বিজনেস" এবং "ব্রাউন আইড হ্যান্ডসাম ম্যান" মুক্তি পায় ১৯৫৬ সালের সেপ্টেম্বর মাসে; উভয় গান *বিলবোর্ড* "আর এ্যান্ড বি" চার্টে যথাক্রমে ৪ এবং ৫ নম্বরে পৌঁছেছিল। ১৯৫৬ সালের নভেম্বর মাসে "হাভানা মুন" মুক্তি পেয়েছিল। অ্যালবামটি থেকে মুক্তি পাওয়া শেষ একক ছিল "স্কুল ডে (রিং রিং গোজ দ্য বেল)" এবং "ডিপ ফিলিং"। একক গুলো মুক্তি পেয়েছিল ১৯৫৭ সালের মার্চ মাসে। "স্কুল ডে (রিং রিং গোজ দ্য বেল)" গানটি *বিলবোর্ড* "আর এ্যান্ড বি" চার্টে ১ নম্বর এবং "হট ১০০" চার্টে ৩ নম্বরে পৌঁছেছিল।

## রেকর্ডিং অধিবেশন

*আফটার স্কুল সেশনস* অ্যালবামটির বেশিরভাগ গানই লিওনার্ড ও ফিল চেসের জন্যে করা প্রথম পাঁচটি অধিবেশন থেকে গ্রহণ করা হয়েছিল। "উই উই আওয়ার্স" ছিল অ্যালবামটি থেকে রেকর্ড করা প্রথম গান। এটি ২১ মে, ১৯৫৫ সালে রেকর্ড করা হয়েছিল। "টুগেদার উই অলওয়েজ উইল বি" গানটি ১৯৫৫ সালের সেপ্টেম্বর মাসে রেকর্ড করা হয়েছিল। এরপরের অধিবেশনে, ২০ ডিসেম্বর ১৯৫৫ সালে বেরি "রোলি পোলি", "নো মানি ডাউন", "বেরি পিকিং" এবং "বাউন্ড ডাউন ট্রেন" গানগুলো রেকর্ড করে। তার তৃতীয় অধিবেশন ছিল, ১৬ এপ্রিল ১৯৫৬ সালে। তখন সে, "টু মাচ মানকি বিজনেস", "ব্রাউন আইড হ্যান্ডসাম ম্যান" এবং "ড্রিফটিং হার্ট" গানগুলো রেকর্ড করে। একই বছরে অক্টোবরের ২৯ তারিখে "হাভানা মুন" গানটি রেকর্ড করে। ১৯৫৭ সালের ২১শে জানুয়ারিতে সে, "স্কুল ডেইজ" এবং "ডিপ ফিলিং" গান দু'টি রেকর্ড করে।

## গানের তালিকা

## কর্মীবৃন্দ

### সঙ্গীতবিৎ
* চাক বেরি – কন্ঠ, ইলেকট্রিক গিটার, "ডিপ ফিলিং" গানটিতে স্টিল গিটার
* জনি জনসন – পিয়ানো
* উইলি ডিক্সন – ডাবল বেজ
* ফ্রেড বিলো – ড্রামস
* এল. সি. ডেভিস – "টু মাচ মানকি বিজনেস" এবং "ড্রিফটিং হার্ট" এ স্যাক্সোফোন
* জ্যাসপার থমাস – ড্রামস
* এবি হার্ডি – ড্রামস
* অটিস স্প্যান – পিয়ানো
* জিমি রজার্স – গিটার
* জেরোম গ্রিন – "মেবিলিন" এ মারাকাস
### কারিগরি
* লিওনার্ড চেস – প্রযোজক
* ফিল চেস – প্রযোজক
* এন্ডি ম্যাককাই – পুনঃপ্রকাশ প্রযোজক
* এরিক ল্যাবসন – ডিজিটাল রিমাস্টারিং

## তথ্যসূত্র

## বহিঃসংযোগ
* 

বিষয়শ্রেণী:চাক বেরির অ্যালবাম
বিষয়শ্রেণী:১৯৫৭-এ অভিষিক্ত অ্যালবাম
বিষয়শ্রেণী:চেস রেকর্ডস অ্যালবাম
দ্য ব্ল্যাক কোট

***দ্য ব্ল্যাক কোট*** (বাংলা: কালো কোট) হল বাংলাদেশী-কানাডীয় লেখক নিয়ামত ইমাম কর্তৃক ২০১৩ সালে রচিত একটি ঐতিহাসিক উপন্যাস। প্রকাশনীর বর্ণনানুসারে, উপন্যাসটি হল ক্ষমতা ও লোভের সম্পর্ক এবং রাজনীতির স্বার্থে মানুষের জীবন বিসর্জনের গল্প।" *[[দ্য সানডে গার্জিয়ান]]* পত্রিকা মন্তব্য করেছে যে, এটি "অদুর ভবিষ্যতের একটি সাহিত্যিক আদর্শ হতে চলেছে" এবং "যে সকল বই দক্ষিণ এশিয়ার রাজনীতি বা ইতিহাসের সাথে সম্পর্ক গড়তে চায়, তাদের জন্য একটি সোনালী মানদণ্ড।

২০১৩ সালে ভারতের হ্যামিশ হ্যামিলটনের মুদ্রণে পেঙ্গুইন বুকস কর্তৃক প্রকাশিত এ বইটিতে ১৯৭৪ সালে বাংলাদেশের তৎকালীন প্রধানমন্ত্রী শেখ মুজিবুর রহমানের শাসনাধীন বাংলাদেশের একটি অন্ধকার ও দুঃখদুর্দশাগ্রস্থ চিত্র তুলে ধরা হয়েছে। শেখ মুজিব সাধারণত বাঙালি জাতির পিতা ও বাংলাদেশের সর্বকালের মহানায়ক হিসেবে বিবেচিত, কিন্তু এই উপন্যাসে ইমাম তাকে একজন একনায়কতান্ত্রিক শাসক হিসেবে চিত্রায়িত করেছেন, যে সত্য প্রত্যাখ্যান করে এবং তার স্বৈরশাসনকে শক্তিশালী করতে রাজনৈতিক বিরোধীপক্ষকে নিপীড়ণ করে।

## সমালোচনা
"ব্ল্যাক কোটকে ব্ল্যককমেইল?" শিরোনামের একটি বাংলাদেশী পত্রিকার নিবন্ধে ইমামকে শেখ মুজিবুর রহমানের নামের সম্মানকে সবার কাছে ছোট করে দেখানোের প্রচেষ্টার অভিযোগে অভিযুক্ত করা হয়। এই বিশ্লেষণে বলা হয়, এই বইয়ের মাধ্যমে ইমাম শেখ মুজিবকে আবারো হত্যা করার ষড়যন্ত্র করছিলেন। এতে আশঙ্কা করা হয়, বাংলাদেশের রাজনীতির যে সকল উপাদান দেশের স্বাধীনতাবিরোধী, তারা এই বইকে শেখ মুজিব ও আওয়ামী লীগের বিরুদ্ধে তাদের চক্রান্তের জন্য ব্যবহার করতে পারে, যারা দেশের স্বাধীনতার পক্ষে, তারা বইটি পড়বে শুধুমাত্র এটা বোঝার জন্য যে, একজন বাঙালী লেখক তার জাতির প্রতি কতটা অকৃতজ্ঞ হতে পারে। নিবন্ধটির উপসংহারে বলা হয়, বাংলাদেশের স্বাধীনতা যুদ্ধ ও অগণিত মুক্তিযোদ্ধার প্রতি ইমামের কোন শ্রদ্ধাবোধ নেই।

আরেকটি বাংলাদেশী পত্রিকার নিবন্ধে অভিযোগ করা হয়, ইমাম শেখ মুজিবের সকল পূর্ববর্তী দেশী বিদেশী সমালোচককে এক্ষেত্রে ছাড়িয়ে গেছেন যে, তিনি মুক্তিযুদ্ধে পাকিস্তানি দোসরদের পরখ করার জন্য আওয়ামী লীগ সরকার কর্তৃক গঠিত ট্রাইবুনালের সমালোচনা করে দেশের ইসলামী মৌলবাদীদের সঙ্গে সহানুভূতি প্রকাশ করেছেন।

## আরও দেখুন

* নুর হোসেন (সমাজকর্মী)
* শাহ আব্দুল করিম
* ৭ই মার্চের ভাষণ
* মুজিব কোট

## তথ্যসূত্র

## বহিঃসংযোগ
* নেয়ামত ইমামের ওয়েবসাইট
* ''দ্য ব্ল্যাক কোট'' নিয়ে প্রকাশকের পাতা
* ''দ্য ব্ল্যাক কোট'' সম্পর্কে টুকরো অংশ 

বিষয়শ্রেণী:২০১৩-এর উপন্যাস
বিষয়শ্রেণী:বাংলাদেশী­ উপন্যাস
বিষয়শ্রেণী:ঐতিহাসিক উপন্যাস
বিষয়শ্রেণী:যুদ্ধের উপন্যাস
বিষয়শ্রেণী:২০১৩-এর অভিষেক উপন্যাস
বিষয়শ্রেণী:বাংলাদেশে­র পটভূমিতে লিখিত উপন্যাস
বিষয়শ্রেণী:১৯৭১-এর প্রেক্ষাপটভিত্তিক কল্পকাহিনী
বিষয়শ্রেণী:১৯৭৪-এর প্রেক্ষাপটভিত্তিক কল্পকাহিনী
বিষয়শ্রেণী:যুদ্ধ উপন্যাস
বিষয়শ্রেণী:বাংলাদেশের স্বাধীনতা যুদ্ধের বই
বিষয়শ্রেণী:শেখ মুজিবুর রহমানের সাংস্কৃতিক চিত্রায়ণ
বিষয়শ্রেণী:পেঙ্গুইন বুক্‌সের বই
বিষয়শ্রেণী:বাংলাদেশী বই
বাংলাদেশ ইন্টারন্যাশনাল টিউটরিয়াল

**বাংলাদেশ ইন্টারন্যাশনাল টিউটোরিয়াল** (সংক্ষেপে: **বি.আই.টি.**) হলো বাংলাদেশের রাজধানী ঢাকায় অবস্থিত একটি ইংরেজি মাধ্যম স্কুল। বাংলাদেশ ইন্টারন্যাশনাল টিউটরিয়াল ১৯৮৩ সালে প্রতিষ্ঠিত হয়। এটি একটি ইংলিশ মিডিয়াম স্কুল। এখানে অক্সফোর্ড কারিকুলাম ভিত্তিতে পাঠদান করা হয়।  ঢাকা শহরে ৬টি ক্যাম্পাস নিয়ে প্রতিষ্ঠিত এ বিদ্যালয়টি (ও-লেভেল) এবং উন্নত স্তরের (এ-লেভেল) পরীক্ষার জন্যে লন্ডন বোর্ড অনুযায়ী পরিচালিত হয়।

## পাঠ্যক্রম
২০১০ সালে, ৪৭ জন **বিআইটি** শিক্ষার্থী এডিনবার্গের পুরস্কার জিতে।  ২০১২ সালে ও-লেভেলের পরীক্ষায় বিশ্বব্যাপী শীর্ষ ৬৩ জন অর্জনকারীদের মধ্যে বাংলাদেশি দুই বিআইটি শিক্ষার্থী রয়েছে। 

## কার্যক্রম
বিআইটি-তে বিতর্ক, নাটক, কবিতা এবং নাচ, বিজ্ঞান মেলা  পড়ালেখারর বাইরে অতিরিক্ত কার্যক্রম হিসেবে রয়েছে।  এতে প্রতিবছর বিজ্ঞান মেলা এবং কবিতা প্রতিযোগিতা অনুষ্ঠিত হয়।

## চিত্রশালা

চিত্র:NZF 6219.jpg|বিআইটি এর প্রবেশদ্বার
চিত্র:NZF 6221.jpg|বিআইটি এর প্রবেশদ্বার
চিত্র:NZF 6222.jpg|বিআইটি এর প্রবেশদ্বার


## আরো দেখুন
* বাংলাদেশের বিদ্যালয়সমূহের তালিকা

## তথ্যসূত্র

## বহিঃসংযোগ
* বি.আই.টি. অফিসিয়াল ওয়েবসাইট

বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:ঢাকা জেলার বিদ্যালয়
বিষয়শ্রেণী:ঢাকায় শিক্ষা
বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:উত্তরার শিক্ষাপ্রতিষ্ঠান
মিশু সাব্বির

**মিশু সাব্বির** একজন বাংলাদেশী টেলিভিশন এবং চলচ্চিত্র অভিনেতা এবং মডেল। ২০১৩ সালে *[[লাল টিপ]]* চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে।

## পেশা
ইম্প্রেস টেলিফিল্ম লিমিটেডের একটি বড় বাজেটের চলচ্চিত্র *[[লাল টিপ]]* (২০১২) এ প্রথম চলচ্চিত্রে অভিনয় করেন সাব্বির। 
তছাড়া তিনি জনপ্রিয় ধারাবাহিক নাটক ব্যাচেলর পয়েন্টে অভিনয় করে খ্যাতি অর্জন করেন।

## কাজ
**চলচ্চিত্র** 
* *[[লাল টিপ]]* (২০১২)
**নাটক**
*ব্যাচেলর পয়েন্ট
*মিউচুয়াল ব্রেকআপ
*ব্যাচেলর ট্রিপ
*ডিমটিভেশনাল লাভ
*ব্যাচেলর ঈদ
*ক্রেজি হাজবেন্ড
* হৈ চৈ পরিবার (২০২২)

## পুরস্কার ও মনোনয়ন
;আরটিভি স্টার অ্যাওয়ার্ড

## তথ্যসূত্র

## বহিঃসংযোগ
* 
*ফেইসবুকে মিশু

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের প্রাক্তন শিক্ষার্থী
কুতুবপুর ইউনিয়ন, নারায়ণগঞ্জ সদর

**কুতুবপুর ইউনিয়ন** নারায়ণগঞ্জ সদর উপজেলার আয়তন অনুযায়ী এটি দ্বিতীয়তম ইউনিয়ন। এটি ১৯৩০ খ্রিঃ স্থাপিত হয়।

## ইতিহাস
১৯৩০ সালে ব্রিটিশ সরকার ফতুল্লা থানা বর্তমান ফতুল্লা ও কুতুবপুর ইউনিয়ন পরিষদ এলাকাকে নিয়ে সর্বপ্রথম ফতুল্লা ইউনিয়ন বোর্ড গঠন করে। তারপর আবার ১৯৬২ সালে ফতুল্লা ইউনিয়নের আংশিক এলাকাকে কেটে নিয়ে কুতুবপুর ইউনিয়ন গঠন করে।  ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। কুতুবপুর ইউনিয়নের প্রথম চেয়ারম্যান নির্বাচিত হন বর্তমান চেয়ারম্যান  মনিরুল আলম সেন্টু সাহেবের চাচা জনাব আঃ কাদির।  ১৯৭১ এ বাংলাদেশ স্বাধীন হবার পর পরবর্তী সময়ে জনাব হাজী আব্দুল বারী, জনাব রফিকুল ইসলাম আশরাফী, মোঃ গোলাম রসুল অত্র ইউনিয়নের চেয়ারম্যান নির্বাচিত হন। ২০০২ সালে বর্তমান চেয়ারম্যান জনাব  মনিরুল আলম সেন্টু চেয়ারম্যান পদে নির্বাচিত হন এবং ২০১১ সালের নির্বাচনে তিনি দ্বিতীয়বার নির্বাচিত হয়।

## দর্শনীয় স্থান
# খান সাহেব ওসমান আলী ষ্টেডিয়াম 
# ভিআইপি জেটি (মেরি এন্ডারসন ভাসমান রেস্তোরা ও বার)
# মামুদপুর আদর্শপার্ক

## তথ্যসূত্র
ব্ল্যাক প্যান্থার (চরিত্র)

**ব্ল্যাক প্যান্থার** হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত একটি কাল্পনিক সুপারহিরো। চরিত্রটি লেখক-সম্পাদক স্ট্যান লি এবং লেখক-চিত্রশিল্পী জ্যাক কারবি দ্বারা নির্মিত। চরিত্রটি প্রথমবারের জন্য কমিক বইয়ের রৌপ্য যুগে কমিক বই *[[ফ্যান্টাস্টিক ফোর (কমিক বই)|ফ্যান্টাস্টিক ফোর]]* #৫২ (জুলাই ১৯৬৬)-এ আবির্ভূত হয়। ব্ল্যাক প্যান্থারের আসল নাম **টি'চালা** এবং হলো কাল্পনিক আফ্রিকান দেশ ওয়াকান্ডার রাজা ও রক্ষক। পৌরাণিক ওয়াকান্ডান আচারানুষ্ঠানে হৃদয়ের আকারের ঔষধি নির্যাস পান করার পর উন্নততর ক্ষমতা অধিকারীর পাশাপাশি, টি'চালা আবার তার শত্রুদের সাথে লড়াইয়ের জন্য বিজ্ঞান, কঠোর শারীরিক প্রশিক্ষণ, মুখোমুখি লড়াইয়ের দক্ষতা এবং সম্পদ ও উন্নত ওয়াকান্ডান প্রযুক্তিতে তার দখলতার উপর নির্ভরযোগ্য।

ব্ল্যাক প্যান্থার হলো প্রচলিত মার্কিন কমিক্সে আফ্রিকান উৎপত্তির প্রথম সুপারহিরো।

## তথ্যসূত্র

## বহিঃসংযোগ
* 
* দ্য অরিজিন অফ ব্ল্যাক প্যান্থার এন্ড ওয়াকান্ডা
* মার্ভেল অভিধানে ব্ল্যাক প্যান্থার
* 
* কমিক ভাইনে ব্ল্যাক প্যান্থার
* মার্ভেল উইকিতে [টি'চালা](https://marvel.fandom.com/wiki/T'Challa_(Earth-616))
* ওয়ার্ল্ড অফ ব্ল্যাক হিরোস: ব্ল্যাক প্যান্থার–টি'চালা জীবনীকাহিনি

বিষয়শ্রেণী:চলচ্চিত্রে পুরুষ চরিত্র
বিষয়শ্রেণী:চলচ্চিত্রে অভিযোজিত মার্ভেল কমিক
রাশেদ চৌধুরী

**এম রাশেদ চৌধুরী** হলেন বাংলাদেশ সেনাবাহিনীর একজন প্রাক্তন সামরিক কর্মকর্তা। ১৯৭৫ সালের ১৫ই আগস্ট বাংলাদেশের তৎকালীন (প্রথম) রাষ্ট্রপতি শেখ মুজিবুর রহমানকে সামরিক ক্যু য়ে শেখ মুজিবুর রহমানের উৎখাতের সাথে তিনি জড়িত ছিলেন। তিনি বর্তমানে যুক্তরাষ্ট্রের লস অ্যাঞ্জেলেসে অবস্থান করছেন।

## ১৯৭১ সালের মুক্তিযুদ্ধ
রাশেদ চৌধুরী ১৯৭১ সালের বাংলাদেশের মুক্তিযুদ্ধে অংশগ্রহণ করেছিলেন এবং তাকে বাংলাদেশের চতুর্থ সর্বোচ্চ বীরত্বপূর্ণ পুরস্কার, বীর প্রতীক প্রদান করা হয়েছিল। তবে, আওয়ামী লিগ ক্ষমতায় আসার পর শেখ মুজিবের হত্যাকাণ্ডে জড়িত বেশ কয়েকজন সেনা সদস্যের সঙ্গে তার পুরস্কারটিও প্রত্যাহার করা হয়।

## ১৯৭৫-এর শেখ মুজিব হত্যাকাণ্ড

১৯৭৫ সালের ১৫ আগস্ট ১৯৭৫ সালের ১৫ আগস্টের সেনা অভ্যুত্থানে রাশেদ চৌধুরী অংশ নিয়েছিলেন। পরবর্তীতে তাকে লেফটেন্যান্ট কর্নেল পদে পদোন্নতি দেওয়া হয়। তবে, তার ১৫ আগস্টের হত্যাকাণ্ডে জড়িত থাকার বিষয়টি নিয়ে এখনো বিতর্ক রয়েছে। সুলতান শাহরিয়ার রশীদ খানের স্বীকারোক্তি অনুযায়ী, (যা পরবর্তীতে প্রত্যাহার করা হয়েছিলো) তিনি সেই দলটির সদস্য ছিলেন যারা আবদুর রব সেরনিয়াবাতের বাসভবনে হামলা করে, যেখানে সেরনিয়াবাত নিহত হন। তবে রাশেদ চৌধুরী দাবি করেছেন যে তাকে ১৫ আগস্ট ১৯৭৫ সকালে প্রথমে অবহিত করা হয়েছিল এবং একটি নিকটস্থ রেডিও স্টেশনের নিয়ন্ত্রণ নেওয়ার দায়িত্ব দেওয়া হয়েছিল, যা তিনি কোনো সংঘর্ষ ছাড়াই সম্পন্ন করেছিলেন।

হত্যাকাণ্ডের ২৩ বছর পরে ১৯৯৮ সালে নিম্ন আদালতের রায়ে অন্য আসামিদের সঙ্গে পলাতক অবস্থায় তাকেও মৃত্যুদণ্ড দেওয়া হয়। ১৮ নভেম্বর ২০০৯ সালে উচ্চ আদালত ১২ জন কর্মকর্তার মৃত্যুদণ্ড বহাল রাখেন। ২০১০ সালে ফাঁসির দণ্ডপ্রাপ্ত ছয়জনের রায় কার্যকর হলেও রাশেদ চৌধুরীসহ বিদেশে পলাতক অন্যদের দণ্ড কার্যকর হয়নি।

## কূটনীতিক হিসেবে কর্মজীবন
১৯৭৬ সালে দ্বিতীয় সচিব হিসাবে জেদ্দায় বাংলাদেশ মিশনের দায়িত্ব পান। নাইরোবি, থাইল্যান্ড, লিবিয়া, জার্মানি, কুয়ালালামপুর, ব্রাসিলিয়া, নাইজেরিয়া ও কানাডায় কূটনৈতিক চাকরিতে নিয়োজিত ছিলেন।

১৯৯৬ সালে আওয়ামী লিগ সরকার ক্ষমতায় আসার সময়ে টোকিওতে কূটনৈতিক নিযুক্ত ছিলেন। তখন তাকে ঢাকায় ফেরত আসার নির্দেশ দেয়া হয়৷ কিন্তু তিনি দেশে ফিরে না এসে যুক্তরাষ্ট্রে চলে যান।

## মার্কিন যুক্তরাষ্ট্রে আশ্রয়
রাশেদ চৌধুরী ১৯৯৬ সালে মার্কিন যুক্তরাষ্ট্রে রাজনৈতিক আশ্রয়ের জন্য আবেদন করেন এবং ২০০৪ সালে তা মঞ্জুর হয়।

২০১৫ সালে ক্যালিফোর্নিয়ায় প্রবাসীদের একটি প্রোগ্রাম থেকে তাকে অপমান করে বের করে দেয়া হয়।

তাকে ফেরত নিয়ে আসতে বাংলাদেশ সরকার আনুষ্ঠানিকভাবে মার্কিন যুক্তরাষ্ট্র সরকারের সাথে বার বার যোগাযোগ করে।

## খেতাব বাতিলকরণ
২০২১ সালের ৬ জুন বাংলাদেশ সরকারের মুক্তিযুদ্ধ বিষয়ক মন্ত্রণালয় প্রজ্ঞাপণের মাধ্যমে রাশেদ চৌধুরীসহ মোট ৪ জনের খেতাব বাতিল করে।

## গ্রন্থাবলি
*{{বই উদ্ধৃতি|শিরোনাম=A Soldier's Debt|ভাষা=en|
*
* 
*

## তথ্যসূত্র

## বহিঃসংযোগ

বিষয়শ্রেণী:বাংলাদেশী সেনা কর্মকর্তা
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি
বিষয়শ্রেণী:শেখ মুজিবুর রহমানের হত্যাকাণ্ড
বিষয়শ্রেণী:বাংলাদেশী লেফটেন্যান্ট কর্নেল
বিষয়শ্রেণী:বাংলাদেশী কূটনীতিবিদ
ফিরুজ নাহাওয়ান্দি

**ফিরুজ নাহাওয়ান্দি** (, *পিরুজ নাহাভান্দি* আর  *ফিরুজ নাহাভান্দি*), এছাড়া আরবি নামে পরিচিত **আবু লুলু** () একজন পারস্যিক সাসানিয় সৈন্য যে সাসানিয় সেনাবাহিনীর রুস্তম ফারোখজাদের অধিনে কাজ করত, কিন্তু ৬৩৬ খ্রিষ্টাব্দে আল-কাদায়শিয়া যুদ্ধে (অথবা নাহাভান্দ যুদ্ধ) ধরা পড়ে, যখন সাসনিয়রা ইউফ্রেটিস নদীর পশ্চিম তীরে উমর ইবনে খত্তাবের মুসলিম বাহিনীর নিকট পরাজিত হয়। তাকে আরবে আনার পর হিজরি ২৩ সালে (৬৪৪-৬৪৫ খ্রীস্টাব্দ) উমরকে হত্যা করে। এছাড়াও সে একজন দক্ষ কামার ও কাঠমিস্ত্রী ছিল। তার নাম নির্দেশ করে সে ইরানের একটি প্রাচীন শহর নাহাভান্দ থেকে এসেছে। উমরকে আক্রমণের পর সে আত্মহত্যা করে, যদিও উমর আক্রমণের পর চার দিন বেঁচে ছিলেন।

## মদিনায় স্থানান্তর
বন্দী হওয়ার পর ফিরুজকে দাস হিসেবে মুগিরা ইবনে শু'বাকে দেওয়া হয়। সেনাবাহিনীতে থাকার ফলে ফিরুজ একজন দক্ষ কামার ও কাঠমিস্ত্রী ছিল। অন্য একটি তথ্যানুযায়ী সে উলম্ব অক্ষের বায়ুকল তৈরীতে দক্ষ ছিল। তার মনিব ইসলামের রাজধানী মদিনায় তাকে তার নিজ গৃহে থাকার অনুমতি দিয়েছিল (যদিও ইবনে সা'দের ভাষ্য অনুযায়ী, মূগিরা ইবনে শু'বা ছিলেন বসরার শাসক, যিনি উমরকে কূফায় একটি পত্র লিখেছিলেন, তারপর উমর ফিরুজকে মদিনায় পাঠানোর জন্য মূগিরাকে বিশেষ অনুমতি দিয়েছিলেন, যদিও বন্দীদের তখন মদিনায় বসবাসের অনুমতি ছিল না।
## তথ্যসূত্র

বিষয়শ্রেণী:সেনা কর্মকর্তা
বিষয়শ্রেণী:আত্মহত্যা
বিষয়শ্রেণী:যোদ্ধা
বিষয়শ্রেণী:ইরানি ক্রীতদাস
বিষয়শ্রেণী:রাষ্ট্রপ্রধানের গুপ্তঘাতক
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:৬৪৪-এ মৃত্যু
বিষয়শ্রেণী:৭ম শতাব্দীর অপরাধী
এ কে এম মহিউদ্দিন আহমেদ

**লেফটেন্যান্ট কর্নেল  (অব.) এ কে এম মহিউদ্দিন আহমেদ** ছিলেন বাংলাদেশী সেনা কর্মকর্তা। তিনি তৎকালীন (প্রথম) রাষ্ট্রপতি শেখ মুজিবুর রহমান হত্যা মামলায় মৃত্যুদণ্ডপ্রাপ্ত আসামি। ২৮ জানুয়ারি ২০১০ সালে ঢাকা কেন্দ্রীয় কারাগারে তিনি সহ ৫ জনের ফাঁসির রায় কার্যকর করা হয়।

## পেশা
লেফটেন্যান্ট কর্নেল (অব.) এ কে এম মহিউদ্দিন আহমেদ ১৯৭৫ সালের ১৫ আগস্ট শেখ মুজিবুর রহমানকে হত্যা ছাড়াও ঘাতকেরা শেখ মুজিবের ভগ্নিপতি আবদুর রব সেরনিয়াবাত ও ভাগনে শেখ ফজলুল হক মণির বাড়িতে হামলা করে সেরনিয়াবাতের চার বছরের নাতি, শেখ মণির অন্তঃসত্ত্বা স্ত্রীসহ যাদের পেয়েছে, তাদেরই হত্যা করেছে। হত্যাকাণ্ডের পর তিনি লিবিয়ায় ত্রিপোলিতে একটি কূটনৈতিক মিশনে পদোন্নতি পান।

১৯৯৬ সালে বাংলাদেশ আওয়ামী লীগ ক্ষমতায় আসলে মার্কিন যুক্তরাষ্ট্রে পালিয়ে যান। রাজনৈতিক আশ্রয় চান। ২০০২ সালে যুক্তরাষ্ট্র সরকার তার আবেদন প্রত্যাখ্যান করেন। ১৮ জুন ২০০৭ সালে দীর্ঘ আইনি লড়াইয়ের পর মার্কিন যুক্তরাষ্ট্র থেকে বহিষ্কার করা হয়। ১৩ মার্চ ২০০৭ সালে মার্কিন ইমিগ্রেশন এবং কাস্টমস এনফোর্সমেন্ট তাকে আটক করে। পরে দেশে ফেরত পাঠায়। ১৮ নভেম্বর ২০০৯ সালে তার গ্রামের বাড়ি পটুয়াখালিতে আগুন দেয়া হয়।

## শেখ মুজিব হত্যা মামলা
২ অক্টোবর ১৯৯৬ সালে এএফএম মহিতুল ইসলাম ধানমণ্ডি থানায় হামলা মামলা দায়ের করেন। ১৯৯৮ সালের ৮ নভেম্বর শেখ মুজিব ও তার পরিবারের হত্যার দায়ে দায়ের করা মামলায় ১৪ জনকে মৃত্যুদণ্ড দেওয়া হয়। ২৩এপ্রিল ২০০১ বাংলাদেশ হাইকোর্ট ১২ জনের মৃত্যুদণ্ডের রায় দেন। দ্বিতীয় দফায় ২০০৯ সালে আওয়ামী লীগ সরকার ক্ষমতায় এলে বিচারের কাজে গতি পায়। বঙ্গবন্ধু হত্যা মামলার চূড়ান্ত রায় ঘোষণা করা হয় সে বছরের ১৯ নভেম্বর।

## মৃত্যুদণ্ড কার্যকর
২৪ জানুয়ারি ২০১০ সালে মৃত্যুদণ্ডের বিপরীতে বাংলাদেশের রাষ্ট্রপতির কাছে তিনি প্রাণ ভিক্ষা চান ও প্রত্যাখ্যাত হন। এদিন রাত ১২টা ১ মিনিটে ঢাকা কেন্দ্রীয় কারাগারে মৃত্যুদণ্ড কার্যকর হয়। প্রথমে লেফটেন্যান্ট কর্নেল মহিউদ্দিন আহমেদ ও মেজর মোহাম্মদ বজলুল হুদার মৃত্যুদণ্ড কার্যকর করা হয়। এর পর লেফটেন্যান্ট কর্নেল সৈয়দ ফারুক রহমানের ফাঁসি কার্যকর করা হয়। সবশেষে লেফটেন্যান্ট কর্নেল সুলতান শাহরিয়ার রশীদ খান এবং এ কে এম মহিউদ্দিন আহমেদের (ল্যান্সার) মৃত্যুদণ্ড কার্যকর করা হয়। মৃত্যুদণ্ড কার্যকরের সামগ্রিক প্রক্রিয়া মাত্র ৪০ মিনিটের মধ্যেই সম্পন্ন হয়। পটুয়াখালী জেলার রাঙ্গাবালী উপজেলায় তাকে দাফন করা হয়।

## তথ্যসূত্র

বিষয়শ্রেণী:২০১০-এ মৃত্যু
বিষয়শ্রেণী:রাঙ্গাবালী উপজেলার ব্যক্তি
বিষয়শ্রেণী:বাংলাদেশী লেফটেন্যান্ট কর্নেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি
বিষয়শ্রেণী:মৃত্যুদণ্ড কার্যকর হওয়া বাংলাদেশী ব্যক্তি
বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে
বিষয়শ্রেণী:শেখ মুজিবুর রহমানের গুপ্তঘাতক
বিষয়শ্রেণী:পটুয়াখালী জেলার সামরিক ব্যক্তি
মহিউদ্দিন (দ্ব্যর্থতা নিরসন)

**মহিউদ্দিন, মুহিউদ্দীন** ও **মহিউদ্দীন** বলতে যাদেরকে বোঝানো হতে পারে;

* মুহিউদ্দীন খান - ইসলামী চিন্তাবিদ, বহু গ্রন্থ প্রণেতা ও মাসিক মদীনার সম্পাদক।
* এ কে এম মহিউদ্দিন আহমেদ - বাংলাদেশী সেনা কর্মকর্তা। বঙ্গবন্ধু শেখ মুজিবুর রহমান হত্যা মামলায় মৃত্যুদণ্ডপ্রাপ্ত আসামি।
* মহিউদ্দীন জাহাঙ্গীর - বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা।
*মহিউদ্দিন আহমেদ -  (জন্ম: ১ জানুয়ারি, ১৯৩৮ - মৃত্যু: ৪ জানুয়ারি ২০০০) বাংলাদেশী রাজনীতিবিদ ও মুক্তিযোদ্ধা, যিনি **রাজশাহীর মহিউদ্দিন** নামে অধিক পরিচিত ছিলেন। 
*এবিএম মহিউদ্দীন চৌধুরী - (১ ডিসেম্বর, ১৯৪৪ - ১৫ ডিসেম্বর ২০১৭)  চট্টগ্রামের সাবেক মেয়র। 
*মহিউদ্দীন আলাওয়ে - (জন্মঃ জুন ১, ১৯২৫ - মৃত্যুঃ জুলাই ২৩, ১৯৯৬) একজন আরবীয় ও ইসলামিক পণ্ডিত, লেখক এবং শিক্ষাবিদ।
*মহিউদ্দীন খান আলমগীর - বাংলাদেশের রাজনীতিবিদ সাবেক সরকারি কর্মকর্তা ও মন্ত্রী। নবম জাতীয় সংসদ সদস্য। 
*মহিউদ্দীন আহমেদ - 'বাংলাদেশ সরকারী কর্ম কমিশন (দ্বিতীয়)'-এর প্রথম চেয়ারম্যান।
ফতুল্লা ইউনিয়ন

**ফতুল্লা ইউনিয়ন** বাংলাদেশের নারায়ণগঞ্জ জেলার নারায়ণগঞ্জ সদর উপজেলার একটি ইউনিয়ন। এটি ১৯৩০ সালে  ব্রিটিশ সরকার এটি প্রতিষ্ঠা করে।  

## ইতিহাস
১৯৩০ সালে ব্রিটিশ সরকার ফতুল্লা থানা বর্তমান ফতুল্লা ও কুতুবপুর ইউনিয়ন পরিষদ এলাকাকে নিয়ে সর্বপ্রথম ফতুল্লা ইউনিয়ন বোর্ড গঠন করে। পরবতীতে ১৯৪৮ সালে পাকিস্তান সরকার তার নাম পরিবর্তন করে ইউনিয়ন কাউন্সিল রাখে। এরপর ১৯৬২ সালে এ ইউনিয়নের আংশিক এলাকাকে কেটে নিয়ে কুতুবপুর ইউনিয়ন গঠন করে। তখন ফতুল্লা ইউনিয়নের সীমানা ছোট হয়ে যায় এবং এখানে ১১ গ্রাম এবং ১০ টি মৌজায় সীমাবদ্ধ থাকে।

এরপর ১৯৭২ সালে স্বাধীনতার পরবতী সময়ে ফতুল্লা ইউনিয়ন কাউন্সিল ভেঙ্গে ফতুল্লা ইউনিয়ন পরিষদ গঠন করা হয়। সে সময় বঙ্গবন্ধু শেখ মুজিবুর রহমানের আদেশে আওয়ামী লীগ নেতা ডা: লেহাজ আলীকে এসও পূর্নবাসন কমিটির সভাপতি করে ১৯৭৩ সালের শেষের দিকে ফতুল্লা ইউনিয়ন পরিষদ নির্বাচন ঘোষণা করা হয়। এ নিবাচনে  ইউনিয়নের তল্লা গ্রামের মো: নূর হোসেন সাধারণদের ভোটে নির্বাচিত হয়ে ফতুল্লা ইউনিয়ন পরিষদের চেয়ারম্যান পদে দ্বায়িত্ব  গ্রহণ করেন।  তিনি টানা ৩৯ বছর ফতুল্লা ইউনিয়ন পরিষদের চেয়ারম্যানের দ্বায়িত্ব পালন করেন। তারপর ২০১১ সালে ৫ অক্টোবর হৃদরোগে আক্রান্ত হয়ে নূর হোসেনের মৃত্যুর পর চেয়ারম্যান পদ শুন্য হয়। পরে তখনকার  সদর উপজেলা নিবাহী কর্মকর্তা মো: মোতাহার হোসেনের তত্বাবধানে ও স্থানীয় সাংসদের  উপস্থিতিতে ১৬ মে ২০১১ তারিখে ইউনিয়ন পরিষদের সদস্য গণের প্রত্যক্ষ ভোটে খন্দকার লুৎফুর রহমান নিবাচিত হন।  বর্তমানে তিনি ভারপ্রাপ্ত চেয়ারম্যান হিসেবে দ্বায়িত্ব পালন করছেন। 

## দর্শনীয় স্থান
**শাহ ফতেউল্লাহ মাজার শরীফ**  ফতুল্লা ইউনিয়নের একটি গুরুত্বপূর্ণ এবং উল্লেখ যগ্য দর্শনীয় স্থান ।  প্রতি বছর এখানে বার্ষিক দোয়ার অনুষ্ঠান পালন করা হয়ে থাকে। মুসলিম সম্প্রদায়ের হাজারো মানুষ এ দোয়াতে অংশ নেয়।

## তথ্যসূত্র
নিশাত আফজা

**নিশাত আফজা** ২০০২ থেকে ২০০৭ সাল পর্যন্ত পাঞ্জাবের প্রাদেশিক পরিষদের সদস্য ছিলেন। তিনি একজন পাকিস্তানি রাজনীতিবিদ।

## প্রাথমিক জীবন এবং শিক্ষা
নিশাত ১৯৩৫ সালের ২৫ আগস্ট জন্মগ্রহণ করেন।

তিনি পাঞ্জাব বিশ্ববিদ্যালয় থেকে স্নাতক ডিগ্রি অর্জন করেন। তিনি সরকারি কলেজ লাহোর থেকে মাস্টার্স অফ আর্টস ডিগ্রি অর্জন করেন।

## রাজনৈতিক পেশা
তিনি পাকিস্তান পিপলস পার্টির প্রার্থী হিসেবে পাঞ্জাবের প্রাদেশিক পরিষদ নির্বাচিত হন। তিনি ২০০২ সালে পাকিস্তানের সাধারণ নির্বাচনে নারীদের সংরক্ষিত আসনে নির্বাচিত হন।

## তথ্যসূত্র

বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:১৯৩৫-এ জন্ম
বিষয়শ্রেণী:পাকিস্তানের রাজনীতিবিদ
বিষয়শ্রেণী:২০১৬-এ মৃত্যু
বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:১৯৪০-এ জন্ম
সাইফুল ইসলাম জোয়ারদার

**লে. কর্নেল (অব.) সাইফুল ইসলাম জোয়ারদার** বাংলাদেশ সেনাবাহিনীর একজন কর্মকর্তা। ২১ আগস্টের গ্রেনেড হামলা মামলার রায়ে দুইবছর সাজা সাজাপ্রাপ্তদের একজন।

## কর্মজীবন
লে. কর্নেল (অব.) সাইফুল ইসলাম জোয়ারদার প্রতিরক্ষা গোয়েন্দা মহাপরিদপ্তেরর (সংক্ষেপে ডিজিএফআই) মহাপরিচালক ছিলেন। ২০০৪ সালের ২১ আগস্ট গুলিস্তানে আওয়ামী লীগের সমাবেশে গ্রেনেড হামলার প্রধান আসামিকে পালিয়ে যেতে সাহায্য করেছিলেন। তার শ্যালক লে. কমান্ডার (অব.) সাইফুল ইসলাম ডিউক গ্রেনেড হামলায় অভিযুক্তদের একজন।

২১ অক্টোবর ২০০৯ সালে মতিঝিলের বাংলার বাণী ভবনের চেম্বারের সামনের রাস্তায় সংসদ সদস্য ফজলে নূর তাপসের ওপর বোমা হামলায় তিনি জড়িত ছিলেন বলে অভিযোগ রয়েছে। বর্তমানে কানাডায় রয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশী লেফটেন্যান্ট কর্নেল
বিষয়শ্রেণী:বাংলাদেশ সেনাবাহিনীর অফিসার
প্রেম চোর

***প্রেম চোর*** হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন উত্তম আকাশ, প্রযোজনা করেছেন সেলিম খান এবং চলচ্চিত্রটিতে অভিনয় করেছেন শান্ত খান, নেহা আমানদীপ, রজতাভ দত্ত, সুপ্রিয় দত্ত, ডিজে সোহেলসহ আরো অনেকে। চলচ্চিত্রটি শান্ত খান অভিনীত প্রথম চলচ্চিত্র। এছাড়া, এই চলচ্চিত্রের মাধ্যমে বাংলাদেশি চলচ্চিত্রে অভিষেক ঘটে নেহা আমানদীপের।

## অভিনয়ে
* শান্ত খান
* নেহা আমানদীপ
* রজতাভ দত্ত
*অরুণা বিশ্বাস
*বড়দা মিঠু
* সুপ্রিয় দত্ত
* ডিজে সোহেল
*সাদেক বাচ্চু

## মুক্তি
চলচ্চিত্র ২০১৯ সালের ৬ ডিসেম্বর প্রেক্ষাগৃহে মুক্তি পায়।

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:শাপলা মিডিয়া'র চলচ্চিত্র
বেলমোপান

থাম্ব|বেলমোপন সংসদ ভবন
**বেলমোপান** মধ্য আমেরিকার রাষ্ট্র বেলিজের রাজধানী শহর। এটি ক্যারিবীয় সাগরের বাহু হন্ডুরাস উপসাগরের উপকূলে বেলিজ নদীর মোহনায় অবস্থিত দেশটির পুরাতন রাজধানী বেলিজ সিটি থেকে ৮০ কিলোমিটার পশ্চিমে দেশের অভ্যন্তরভাগে বেলিজ নদীর উপত্যকায় রোরিং ক্রিক শহরের কাছে অবস্থিত। ১৯৬১ সালে হ্যাটি হারিকেন নামক ঘূর্ণিঝড় ও সংশ্লিষ্ট জলোচ্ছ্বাসের কারণে বেলিজ সিটির ব্যাপক ক্ষতিসাধন হবার পর বেলমোপান শহরটির পরিকল্পনা হাতে নেওয়া হয়। ১৯৬৬ সালে যুক্তরাজ্যের আর্থিক অনুদানের সহায়তা নিয়ে শহরের নির্মাণকাজ শুরু হয়। এখানে অতীতে মায়া সভ্যতার উপস্থিতি ছিল। ১৯৭০ সালে সরকারী কার্যালয়গুলিকে এখানে সরিয়ে নেওয়া হয় এবং ১৯৭২ সালে এটিকে সরকারীভাবে নতুন রাজধানী হিসেবে উদ্বোধন করা হয়। ১৯৭০-এর দশক জুড়ে বাসভবন নির্মাণকাজ চলে। বেলমোপানের সিংহভাগ অধিবাসী সরকারী কর্মকর্তা ও তাদের পরিবার। এখানে প্রায় ১৬ হাজার লোকের বাস।

## তথ্যসূত্র

বিষয়শ্রেণী:বেলিজের শহর
বিষয়শ্রেণী:উত্তর আমেরিকার রাজধানী
বিষয়শ্রেণী:মধ্য আমেরিকার রাজধানী
বিষয়শ্রেণী:পরিকল্পিত রাজধানী
মাই ব্রোম্যান্স: দ্য সিরিজ

***মাই ব্রোম্যান্স: দ্য সিরিজ*** (থাই নাম: "My Bromance ", ***My Bromance: Phi Chai The Series***) হলো ২০১৬ সালে এমকট (MCOT) প্রযোজিত একটি থাই সমপ্রেমী ধারাবাহিক।
মূলত এটি থাইল্যান্ডে সম্প্রচার করা হয়।
এতে কেন্দ্রীয় চরিত্রে অভিনয় করেন চায়য়া জিরাপিরম এবং পাতপাসিত সঙ্ক্লা। 
২০১৪ সালে মুক্তিপ্রাপ্ত মাই ব্রোম্যান্স চলচ্চিত্রের ব্যাপক সফলতা অর্জনের প্রেক্ষিতে মাই ব্রোম্যান্স ধারাবাহিকটি নির্মিত হয়। নতুন গল্প, অভিনেতা নিয়ে নির্মিত প্রথম মৌসুম ১২ টি পর্বে শেষ হয়।
এমকটে প্রতি শনিবারে একটি করে পর্ব প্রচারিত হতো।
জনপ্রিয় বিনোদন মাধ্যমগুলো থেকে জানা যায় শীঘ্রই এর দ্বিতীয় মৌসুম মুক্তি পাবে

## চরিত্র
*আরও তথ্য প্রকাশিত হলে এবং চ্যানেল ৯ এ প্রচারিত হওয়ার পরে পাতাটিও হালনাগাদ হবে।

## পুরস্কার ও অর্জন
## আরো পড়ুন
*ওয়াটার বয়: দ্য সিরিজ
*টু মুনস: দ্য সিরিজ
*সোটাস: দ্য সিরিজ
## তথ্যসূত্র

বিষয়শ্রেণী:থাই বয়েজ লাভ টেলিভিশন ধারাবাহিক
২০১৯ সংযুক্ত আরব আমিরাত ক্রিকেট দলের নেদারল্যান্ডস সফর

সংযুক্ত আরব আমিরাত ক্রিকেট দল চারটি টুয়েন্টি২০ আন্তর্জাতিক খেলার জন্য নেদারল্যান্ডস সফর করে, যা আগস্ট ২০১৯-এ অনুষ্ঠিত হয়। উক্ত খেলার সূচীটি উভয় দলের জন্য ২০১৯ আইসিসি টি২০ বিশ্বকাপ বাছাইপর্ব প্রতিযোগিতার প্রস্তুতিমূলক খেলা হিসাবে গণ্য করা হবে। 
## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

## টীকা

## তথ্যসূত্র

## বহিঃসংযোগ

বিষয়শ্রেণী:২০১৯-এ আমিরাতি ক্রিকেট
বিষয়শ্রেণী:২০১৯-এ ওলন্দাজ ক্রিকেট
বিষয়শ্রেণী:২০১৯-এ আন্তর্জাতিক ক্রিকেট প্রতিযোগিতা
বিষয়শ্রেণী:নেদারল্যান্ডসে আন্তর্জাতিক ক্রিকেট সফর
আকাশ মহল

***আকাশ মহল*** হল একটি বাংলাদেশি চলচ্চিত্র। চলচ্চিত্রটি পরিচালনা করেছেন দেলোয়ার জাহান ঝন্টু এবং চলচ্চিত্রটিতে মুখ্য চরিত্রে অভিনয় করেছেন ইমন ও আইরিন সুলতানা। চলচ্চিত্রটি দেলোয়ার জাহান ঝন্টু পরিচালিত ৭৫তম চলচ্চিত্র।

## অভিনয়ে
* ইমন
* আইরিন সুলতানা
* ড্যানি সিডাক

## মুক্তি
চলচ্চিত্রটি ২০১৯ সালের ২ আগস্ট প্রেক্ষাগৃহে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০১৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:দেলোয়ার জাহান ঝন্টু পরিচালিত চলচ্চিত্র
ফরায়েজী আন্দোলন ১৮৪২

***ফরায়েজী আন্দোলন ১৮৪২*** একটি বাংলাদেশি জীবনীভিত্তিক চলচ্চিত্র। ওয়াইল্ড ড্রিম মাল্টিমিডিয়া প্রডাকশনের ব্যানারে বাসেদ শিমনের প্রযোজনায় চলচ্চিত্রটি পরিচালনা করেছেন ডায়েল রহমান। পরিচালক ডায়েল রহমানের চিত্রনাট্য অনুযায়ী চলচ্চিত্রটিতে মুখ্য ভূমিকায় অভিনয় করেছেন আমিন খান ও নওশীন। চলচ্চিত্রটি ফরায়েজী আন্দোলনের নেতা দুদু মিয়ার জীবনী অবলম্বনে বানানো হয়েছে। ১৮৪০-৪২ সময়কালে দুদু মিয়া ফরায়েজী আন্দোলনের নেতৃত্বে থাকাকালীন ঐতিহাসিক ঘটনাবলীই এই চলচ্চিত্রের মূলবিষয়বস্তু।চলচ্চিত্রটির নাম শুরুতে *দুদু মিয়া* রাখা হলেও নির্মাণ কাজ শেষ হওয়ার পর 'ফরায়েজী দল' ও পরবর্তীতে চলচ্চিত্রটির নাম পরিবর্তন করে *ফরায়েজী আন্দোলন ১৮৪২* রাখা হয়। ২০১৯ সালের ২০ ডিসেম্বর চলচ্চিত্রটি মুক্তি পায়।

## অভিনয়ে

## নির্মাণ
২০১২ সালের ডিসেম্বর মাসে চলচ্চিত্রটির চিত্রগ্রহণ শুরু হয়। ২০১৫ সালের ৫ ডিসেম্বর শেষ হয় চলচ্চিত্রটির চিত্রগ্রহণ। নানা কারণে চলচ্চিত্রটির চিত্রগ্রহণে বিঘ্ন ঘটে। দুদু মিয়ার পরিবার হতে চলচ্চিত্র নির্মাণের অনুমতি নিতে সময় ক্ষেপণ হওয়ায়, চলচ্চিত্রটি নির্মাণে সাত বছরের বেশি সময় লাগে। ২০১৯ সালের ২৭ জুন চলচ্চিত্রটি সেন্সর বোর্ডের ছাড়পত্র পায়।

## সঙ্গীত
এই চলচ্চিত্রে তিনটি গান রয়েছে। গুঞ্জন চৌধুরীর গীতিতে শিউব রিপন ও সুজন আরিফের সঙ্গীত পরিচালনায় গানগুলিতে কণ্ঠ দিয়েছেন সুজন আরিফ নিজে, রাজীব ও কণা। গানগুলি জি-সিরিজ হতে ২০১৬ সালের ০৪ অক্টোবর ইউটিউবে অবমুক্ত করা হয়। এছাড়াও মুখলেসুর রহমান এই চলচ্চিত্রের আবহ সঙ্গীত পরিচালনা করেন। 

## প্রচারণা ও মুক্তি

চলচ্চিত্রটি ২০১৯ সালের ৭ সেপ্টেম্বর মুক্তির তারিখ নির্ধারিত থাকলেও পরবর্তীতে ২০ ডিসেম্বর মুক্তি দেয়ার ঘোষণা দেয়া হয়। নতুন মুক্তির তারিখ ঘোষণার সাথে ২০১৯ সালের ২ ডিসেম্বর চলচ্চিত্রটির ৩ মিনিট ৪১ সেকেন্ডের ট্রেইলার প্রকাশিত হয়। ২০১৯ সালের ২০ ডিসেম্বর চলচ্চিত্রটি বাংলাদেশের প্রেক্ষাগৃহে মুক্তি পায়।

## প্রতিক্রিয়া
*বাংলা মুভি ডেটাবেজে* ফাহিম মনতাসির ইতিহাস অবিকৃত রেখে এই চলচ্চিত্রের গল্প, চিত্রনাট্য তৈরীর জন্য ডায়েল রহমান এবং আমিন খানের বলিষ্ট অভিনয়ের প্রশংসা করেন, তবে চিত্রগ্রহণ ও সম্পাদনার সমালোচনা করেন। তিনি  রেটিং প্রদান করেন।

## তথ্যসূত্র



## বহিঃসংযোগ

* 
* 

বিষয়শ্রেণী:২০১৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী জীবনীমূলক চলচ্চিত্র
নৌপরিবহন অধিদপ্তর

**নৌপরিবহন অধিদপ্তর** বাংলাদেশের সরকারের নৌপরিবহন মন্ত্রণালয়ের আওতাধীন একটি অধিদপ্তর এবং রেগুলেটরী সংস্থা যা মূলত নৌপরিবহন ও চলাচলের জন্য দায়বদ্ধ থাকে। এটির সদর দপ্তর ঢাকা, বাংলাদেশ এ অবস্থিত। এই অধিদপ্তরের মহাপরিচালক হলেন কমডোর মোহাম্মদ মাকসুদ আলম, (ই), বিএসপি, এনইউপি, বিসিজিএম, বিসিজিএমএস, এনডিসি, পিএসসি, বিএন।

## ইতিহাস
১৯৭৬ সালে নৌপরিচালকের দপ্তর এবং নৌনিয়ন্ত্রকের অধিদপ্তরের সংমিশ্রণে এই নৌ-পরিবহন অধিদপ্তর গঠিত হয়। এটি বাংলাদেশের সামুদ্রিক কার্যকলাপ পরিচালনা করে। এই অধিদপ্তর অভ্যন্তরীণ নৌপরিবহন এবং জাহাজের নিবন্ধন এবং বার্ষিক ফিটনেস সার্টিফিকেট প্রদান করে। আন্তর্জাতিক সামুদ্রিক সংস্থা, নৌ-পরিবহন অধিদপ্তরের মাধ্যমে জাহাজের যোগ্যতা সনদপত্র যাচাই বাছাই এর বিষয়ে দায়িত্ব পালন করছে। ২০১৬ সালের ডিসেম্বরে এই অধিদপ্তরটিকে বাংলাদেশের পতাকাবাহী জাহাজের  পতাকার সুরক্ষা এবং উচ্চ সুদের হারের বিষয়ে দায়ী করা হয়।

## অধীনস্হ প্রতিষ্ঠান
# নৌ বাণিজ্য দপ্তর
# সরকারি সমুদ্র পরিবহন অফিস
# অভ্যন্তরীণ নৌযান সার্ভে ও রেজিস্ট্রেশন অফিস
# অভ্যন্তরীণ নৌযান সার্ভে ও রেজিস্ট্রেশন অফিস
# আঞ্চলিক নৌযান সার্ভে, রেজিস্ট্রেশন ও পরিদর্শন অফিস

## তথ্যসূত্র

বিষয়শ্রেণী:১৯৭৬ সালে প্রতিষ্ঠিত
বিষয়শ্রেণী:ঢাকা ভিত্তিক প্রতিষ্ঠান সমূহ
বিষয়শ্রেণী:বাংলাদেশের সরকারি অধিদপ্তর সমূহ
অ
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
জাতীয় জলপথ ৯৭

**জাতীয় জলপথ ৯৭** () হল পণ্য ও যাত্রী পরিবহনের উদ্দেশ্যে ভারতের সুন্দরবনের  নদীগুলি নিয়ে গড়ে ওঠা একটি জলপথ। এটি কাকদ্বীপ থেকে  শুরু হয়ে বাংলাদেশ  সীমান্ত  পর্যন্ত চলেগেছে। জাতীয় জলপথ ৯৭ মোট ৬৫৪ কিলোমিটার দীর্ঘ।  এই জলপথ ভারতের পশ্চিমবঙ্গ রাজ্যে অবস্থিত। এই জলপথের গভীরতা ৩ মিটার রাখা সম্ভব হলে এই জলপথ ব্যবহার করে ভারত ও বাংলাদেশের মধ্যে ১,৫০০ থেকে ২,০০০ টন ধারণ ক্ষমতার পন্যবাহি বার্জ চলাচল করা সম্ভব হবে।

## চলাচল
## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের জাতীয় জলপথ
সেলৎসনিক ইন্টারন্যাশনাল পিকচার্স

**সেলৎসনিক ইন্টারন্যাশনাল পিকচার্স** হল ডেভিড ও. সেলৎসনিক প্রতিষ্ঠিত হলিউডের চলচ্চিত্র নির্মাণ স্টুডিও। এটি ১৯৩৫ সালে প্রতিষ্ঠিত হয় এবং ১৯৪৩ সালে বিলুপ্ত হয়। এই স্বল্প সময়ে স্বাধীন স্টুডিওটি দুটি শ্রেষ্ঠ চলচ্চিত্র বিভাগে একাডেমি পুরস্কার বিজয়ী চলচ্চিত্র নির্মাণ করে, সেগুলো হল *[[গন উইথ দ্য উইন্ড (চলচ্চিত্র)|গন উইথ দ্য উইন্ড]]* (১৯৩৯) ও *[[রেবেকা (১৯৪০-এর চলচ্চিত্র)|রেবেকা]]* (১৯৪০) এবং তিনটি চলচ্চিত্র শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে, সেগুলো হল *[[আ স্টার ইজ বর্ন (১৯৩৭-এর চলচ্চিত্র)|আ স্টার ইজ বর্ন]]* (১৯৩৭), *[[সিন্স ইউ ওয়েন্ট অ্যাওয়ে]]* (১৯৪৪)  ও *[[স্পেলবাউন্ড (১৯৪৫-এর চলচ্চিত্র)|স্পেলবাউন্ড]]* (১৯৪৫)।

[থাম্ব|200px|''[গন উইথ দ্য উইন্ড (চলচ্চিত্র)|গন উইথ দ্য উইন্ড* (১৯৩৯) চলচ্চিত্রের পোস্টার।]]
[[চিত্র:Laurence Olivier Joan Fontaine Rebecca.JPG|থাম্ব|200px|*রেবেকা'' (১৯৪০) চলচ্চিত্রে লরন্স অলিভিয়ে ও জোন ফন্টেইন।]]
## চলচ্চিত্রের তালিকা
### সেলৎসনিক ইন্টারন্যাশনাল পিকচার্স
একটি চলচ্চিত্র ব্যতীত বাকি চলচ্চিত্রগুলো ইউনাইটেড আর্টিস্ট্‌স কর্তৃক পরিবেশিত।

## টীকা

## তথ্যসূত্র

## বহিঃসংযোগ

*

বিষয়শ্রেণী:১৯৩৫-এ প্রতিষ্ঠিত বিনোদন কোম্পানি
বিষয়শ্রেণী:১৯৩৫-এ প্রতিষ্ঠিত মিডিয়া কোম্পানি
বিষয়শ্রেণী:১৯৪৩-এ বিলুপ্ত মিডিয়া কোম্পানি
বিষয়শ্রেণী:সেলৎসনিক ইন্টারন্যাশনাল পিকচার্সের চলচ্চিত্র
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:হলিউডের ইতিহাস ও সংস্কৃতি
সীতানাথ তত্ত্বভূষণ

**পণ্ডিত সীতানাথ তত্ত্বভূষণ** (অন্য নামঃ ***সীতানাথ দত্ত***, ***পণ্ডিত সীতানাথ*** (১৮৫৬ - ১৯ আগস্ট ১৯৪৫) ছিলেন ব্রিটিশ ভারতের একজন ব্রাহ্ম ধর্মপ্রচারক, শিক্ষাবিদ, তাত্ত্বিক, দার্শনিক ও সমাজসেবক। সাধারণ ব্রাহ্মসমাজের মূল তাত্ত্বিক ও দার্শনিক হিসাবে তার রচিত পদ্ধতিগুলোই এখনও ব্রাহ্মসমাজের প্রতিপালিত রীতিনীতি হিসাবে চর্চিত হয়।

## জন্ম ও পারিবারিক পরিচিতি
সীতানাথের জন্ম ১৮৫৬ সালে তৎকালীন ব্রিটিশ ভারতের অধুনা বাংলাদেশের সিলেটের সাংঘরে। পিতা মুন্সী জগন্নাথ। ১৮৭২ খ্রিস্টাব্দে কলকাতায় আসেন।

## শিক্ষাজীবন
সীতানাথ ১৮৭১ সালে উচ্চশিক্ষার জন্যে কোলকাতায় আসেন এবং ১৮৭৫ সালে আলেকজান্ডার ডাফের জেনারেল এসেম্বিল্স ইন্সটিটিউশনে যোগ দেন।

## কর্মজীবন

১৮৭৯ সালে তিনি আনন্দমোহন বসুর সিটি স্কুলে শিক্ষক হিসাবে যোগ দান করেন। পরবর্তীতে, ১৮৮৩ সালে তিনি সাধারণ ব্রহ্ম সমাজের তাত্ত্বিক প্রতিষ্ঠানের সম্পাদক হিসাবে যোগ দিয়ে একাধারে তাতে ১২ বছর যুক্ত থাকেন ওবং এই সময়েই তিনি ব্রহ্ম ধর্মতত্ত্ব ও ধর্মের তুলনামূলক আলোচনা সংক্রান্ত নিবন্ধগুলো রচনা করেন।
১৯২৬ সালে সীতানাথ সাধারণ ব্রহ্ম সমাজের সভাপতি নির্বাচিত হন।
## তথ্যসূত্র

## বহিঃসংযোগ

বিষয়শ্রেণী:১৮৫৬-এ জন্ম
বিষয়শ্রেণী:বাংলার নবজাগরণ
বিষয়শ্রেণী:ভারতীয় ধর্মতত্ত্ববিদ
বিষয়শ্রেণী:সমকালীন ভারতীয় দার্শনিক
বিষয়শ্রেণী:১৯শ শতাব্দীর হিন্দু ধর্মগুরু
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর হিন্দু দার্শনিক ও ধর্মতত্ত্ববিদ
বিষয়শ্রেণী:কলকাতার পণ্ডিত
বিষয়শ্রেণী:ভারতীয় পণ্ডিত
বিষয়শ্রেণী:ভারতীয় শিক্ষাবিদ
বিষয়শ্রেণী:ভারতীয় সমাজকর্মী
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:১৯শ শতাব্দীর ভারতীয় পণ্ডিত
বিষয়শ্রেণী:২০শ শতাব্দীর ভারতীয় দার্শনিক
বিষয়শ্রেণী:ব্রাহ্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি হিন্দু
বিষয়শ্রেণী:১৯শ শতাব্দীর বাঙালি
বিষয়শ্রেণী:১৯শ শতাব্দীর হিন্দু দার্শনিক ও ধর্মতত্ত্ববিদ
বিষয়শ্রেণী:পশ্চিমবঙ্গের শিক্ষাবিদ
নূর জাহান (দ্ব্যর্থতা নিরসন)

**নূর জাহান** বলতে যাদেরকে বোঝানো হতে পারে;

* নূর জাহান একজন মুঘল সম্রাজ্ঞী

* নূরজাহান বেগম  বাংলাদেশে নারী সাংবাদিকতার অগ্রদূত ও সাহিত্যিক। তিনি বেগম পত্রিকার সম্পাদক ছিলেন।

* নূরজাহান বেগম মুক্তা বাংলাদেশ জাতীয় সংসদের সংরক্ষিত আসনের সংসদ সদস্য ছিলেন।

* নূর জাহান (সঙ্গীতশিল্পী) একজন পাকিস্তানি গায়িকা ও অভিনেত্রী ছিলেন।

* নূরজাহান বোস -বাংলা একাডেমি সাহিত্য পুরস্কার বিজয়ী লেখক।

* নূরজাহান মুর্শিদ  - বাংলাদেশ সরকারের মন্ত্রিসভার একজন সদস্য ছিলেন।

* নূরজাহান বেগম (বীর প্রতীক)  খেতাবপ্রাপ্ত মুক্তিযোদ্ধা।

* নূরজাহান বেগম (অধ্যাপক) - প্রফেসর নূরজাহান বেগম বাংলাদেশ সরকারি কর্মকমিশনের (পি. এস. সি.) সদস্য

বিষয়শ্রেণী:দ্ব্যর্থতা নিরসন পাতা
বেফাকুল মাদারিসিল আরাবিয়া পাকিস্তান

**বেফাকুল মাদারিসিল আরাবিয়া পাকিস্তান** ( উর্দু: ) বোর্ড ১৯৬৯ সালে প্রতিষ্ঠিত হয়। এটি বিশ্বের বৃহত্তম ইসলামী শিক্ষা বোর্ড। ইসলামী প্রজাতন্ত্রী পাকিস্তান জুড়ে ১০ হাজারেরও বেশি মাদরাসা এবং প্রায় ৮ হাজার ইকরা স্কুল এই বোর্ডের সাথে যুক্ত। এটি দেওবন্দের চিন্তাধারার দ্বারা পরিচালিত সকল মাদরাসাগুলিকে নিয়ন্ত্রণ করে। হানাফি মাজহাবের স্কলার মুহাম্মদ তাকি উসমানি বোর্ডটির সভাপতি। কারী মুহাম্মদ হানিফ জালান্ধারি সাধারণ সম্পাদক। বেফাকুল মাদারিসিল আরাবিয়া পাকিস্তানের প্রধান কার্যালয় মুলতানে অবস্থিত।

## কার্যক্রম
বেফাকুল মাদারিসিল আরাবিয়া পাকিস্তান কার্যাবলী মাদরাসা সমূহের নিবন্ধন, পাঠ্যক্রম, শিক্ষার মান, বিন্যাস যাচাই, পরীক্ষায় এবং ডিগ্রীর সনদ ইস্যু করন। 

## বর্তমান সভাপতি
পাকিস্তানের আলেম, বেফাকুল মাদারিসিল আরাবিয়া পাকিস্তানের সভাপতি, জামিয়া ফারুকিয়া করাচির মহাপরিচালক মাওলানা সলিমুল্লাহ খান মারা যাওয়ার পর আব্দুর রাজ্জাক ইস্কান্দার (জামিয়া উলুম-ই-ইসলামিয়ার চ্যান্সেলর) বেফাকুল মাদারিসের সভাপতি নির্বাচিত হন।  তার মৃত্যুর পর সভাপতি নির্বাচিত হন মুহাম্মদ তাকি উসমানি।

## আরও দেখুন
* দেওবন্দি সংগঠনের তালিকা
* আল-হাইআতুল উলয়া লিল-জামি‘আতিল কওমিয়া বাংলাদেশ
* বেফাকুল মাদারিসিল আরাবিয়া বাংলাদেশ
* দারুল উলুম দেওবন্দ

## তথ্যসূত্র
### উদ্ধৃতি

### গ্রন্থপঞ্জি
*বেফাকুল মাদারিসের ৬০ সালের ইতিহাস

## বহিঃসংযোগ

*অফিসিয়াল ওয়েবসাইট - বেফাকুল মাদারিসিল আরাবিয়া পাকিস্তান

বিষয়শ্রেণী:দেওবন্দি সংগঠন
বিষয়শ্রেণী:পাকিস্তানের শিক্ষাপ্রতিষ্ঠান
বিষয়শ্রেণী:বেফাকুল মাদারিসিল আরাবিয়া পাকিস্তান
বিষয়শ্রেণী:দেওবন্দি শিক্ষাপ্রতিষ্ঠান
বিষয়শ্রেণী:পাকিস্তানের মাদ্রাসা
বিষয়শ্রেণী:পাকিস্তানে শিক্ষা
বিষয়শ্রেণী:১৯৫৯-এ পাকিস্তানে প্রতিষ্ঠিত
মুমতাজ আলী

**মুমতাজ আলী** (১৫ মার্চ ১৯০৫ – ৬ মে ১৯৭৪) ১৯৪০ এর দশক থেকে ১৯৭০ এর দশক পর্যন্ত হিন্দি চলচ্চিত্রের একজন নৃত্যশিল্পী এবং অভিনেতা ছিলেন। তিনি ছিলেন ভারতীয় কৌতুকাভিনেতা মেহমুদের পিতা। তার নিজস্ব নাচের দল "মুমতাজ আলী নাইটস" ছিল, যেটি সমগ্র ভারত জুড়ে কাজ করেছিল।

## প্রাথমিক জীবন
মুমতাজ আলী ১৯০৫ সালে ভারতের মাদ্রাজ শহরে জন্মগ্রহণ করেন। খুব অল্প বয়সেই পিতা মাতা হারানোর পরে তিনি তার মাত্র নয় বছর বয়সী বোন করিমন্নেছার কাছে বেড়ে ওঠেন।

## ব্যক্তিগত জীবন
মুমতাজ আলী ১৯২৯ সালের অক্টোবরে লতিফুন্নেসার সাথে বিবাহ বন্ধনে আবদ্ধ হন। তাদের ৮টি সন্তান ছিল: হোসেনী, মেহমুদ, খায়রুন্নেসা, উসমান, মালিকুন্নেসা (মিনু মুমতাজ), জুবাইদা, শৌকত এবং আনোয়ার। মেহমুদ ১৯৪৩ সালের চলচ্চিত্র কিসমেতের অভিনয়ের মাধ্যমে চলচ্চিত্র অঙ্গনে প্রবেশ করেন। প্রাথমিকভাবে কর্মজীবন শুরু করেছিলেন এবং ১৯৫০ এর দশকে ভারতীয় চলচ্চিত্রে শিল্পে স্বীকৃত নৃত্যশিল্পী হিসেবে নিজেকে প্রতিষ্ঠিত করেছিলেন।

## চিত্রমালা

File:Mumtaz Ali dans Nirmala (1938).jpg|মুমতাজ আলী ১৯৩৮ সালের চলচ্চিত্র নির্মলায় নাচ পরিবেশন করছেন*
File:Mumtaz Ali et Sunita Devi dans Prem Kahani (1937).jpg|১৯৩৭ সালের চলচ্চিত্রে সুনিতা দেবির সাথে*


## তথ্যসূত্র

## বহিঃসংযোগ
* 

বিষয়শ্রেণী:১৯১৫-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় মুসলিম
বিষয়শ্রেণী:১৯০৫-এ জন্ম
বিষয়শ্রেণী:মুম্বইয়ের অভিনেতা
বহুগামিতা (অবৈবাহিক)

**বহুগামিতা** হলো পরস্পর সম্মতিক্রমে একাধিক ব্যক্তির সাথে একই সময়ে ঘনিষ্ঠ সম্পর্ক করার অভ্যাস কিংবা আকাঙ্ক্ষা। ইংরেজি প্রতিশব্দ *পলিঅ্যামোরি* () উদ্ভূত হয়েছে  **' (অনেক, বহু) এবং **' (ভালোবাসা) থেকে। বহুগামিতাকে "সম্মতিসূচক, নৈতিক ও দায়বদ্ধ অ-একগামীতা" (; একইসময়ে মাত্র একজনের সাথে মনোদৈহিক সম্পর্কে লিপ্ততা) হিসেবেও বর্ণনা করা হয়। নিজেকে বহুগামি বলে পরিচয়দাতারা বিশ্বাস করে এমন এক *মুক্ত সম্পর্কে* যেখানে একগামিতার হিংসাপরায়ণতা নেই। তাদের মতে, দীর্ঘমেয়াদি কোনো ভালোবাসার সম্পর্কের জন্য যৌন এবং প্রেমঘটিত সতন্ত্রতার প্রয়োজন নেই।

বহু-অংশীদার সম্পর্ক, অ-একগামিতা, অস্বতন্ত্র যৌন এবং প্রেমঘটিত সম্পর্ক বোঝাতে *বহুগামিতা* শব্দটি ব্যবহৃত হয়। শব্দটি জড়িত ব্যক্তিদের পছন্দ এবং দর্শন ও নৈতিক মূল্যবোধ যেমন– ভালোবাসা, ঘনিষ্ঠতা, সততা, নিষ্ঠা, সমতা, পরস্পর যোগাযোগ এবং প্রতিশ্রুতি সহ নানাবিধ বিষয় প্রতিফলিত করে।

## পরিভাষা
## তথ্যসূত্র

বিষয়শ্রেণী:যৌনতা ও সমাজ
বিষয়শ্রেণী:আন্তঃব্যক্তিক সম্পর্ক
বিষয়শ্রেণী:অন্তরঙ্গ সম্পর্ক
বিষয়শ্রেণী:ভালোবাসা
বিষয়শ্রেণী:বহুগামিতা
কুয়েত আক্রমণ

১৯৯০ সালের ২ আগস্ট ইরাক তার প্রতিবেশী দেশ কুয়েতের ওপর দুইদিনব্যাপী "কুয়েত আক্রমণ" অপারেশন পরিচালনা করে। এর ফলে দীর্ঘ সাত মাসব্যাপী দেশটি ইরাকের অধীনে ছিল। এছাড়া ইরাকের জাতিসংঘের বেঁধে দেয়া সময়সীমার মধ্যে কুয়েত থেকে তাদের সেনাবাহিনী প্রত্যাহার করতে অস্বীকৃতি জানিয়েছিল।  যার ফলে মার্কিন যুক্তরাষ্ট্রের নেতৃত্বে জাতিসংঘের সম্মিলিত সামরিক জোট সামরিক হস্তক্ষেপ করে। এর ফলশ্রুতিতে প্রথম উপসাগরীয় যুদ্ধ সংঘটিত হয় এবং ফলাফলস্বরূপ ইরাকি বাহিনী কুয়েত থেকে বিতাড়িত হয়। পিছু হটার সময় ইরাকিরা কুয়েতের ৬০০ টি তেলকুপে আগুন ধরিয়ে দেয়।

## তথ্যসূত্র

বিষয়শ্রেণী:বহিরাক্রমণ
বিষয়শ্রেণী:১৯৯০-এ কুয়েত
বিষয়শ্রেণী:১৯৯০-এর সশস্ত্র সংঘাত
বিষয়শ্রেণী:উপসাগরীয় যুদ্ধ
বিষয়শ্রেণী:কুয়েতের ইতিহাস
বিষয়শ্রেণী:ইরাক-কুয়েত সামরিক সম্পর্ক
বিষয়শ্রেণী:ইরাকের সামরিক ইতিহাস
বিষয়শ্রেণী:ইরাক জড়িত যুদ্ধ
বিষয়শ্রেণী:কুয়েত জড়িত যুদ্ধ
সিদল ভর্তা

**সিদল ভর্তা** বাংলাদেশের উত্তরাঞ্চলের গাইবান্ধা, রংপুর, কুড়িগ্রাম, লালমনিরহাট, নীলফামারী, দিনাজপুর, ঠাকুরগাঁও এবং পঞ্চগড় জেলার একটি জনপ্রিয় মুখরোচক খাবার। এটি ভারতের রাজবংশী জনগোষ্ঠীরও প্রিয় খাদ্য। সাধারণত মলা, পুঁটি ও টাকি মাছের শুটকি এবং মানকচুর ডাঁটা দিয়ে প্রথমে সিদল তৈরি করা হয়; পরে সেই সিদল বিশেষ প্রক্রিয়ায় ভর্তা প্রস্তুত করা হয়।

## সিদল তৈরির সময়
বছরের যেকোনো সময় সিদল তৈরি করা যায়; তবে ফেব্রুয়ারি ও মার্চ মাসে বাতাসে আর্দ্রতা কম থাকায় সিদল তৈরির জন্য উপযোগী সময় হিসেবে বিবেচিত হয়।

## উপকরণ
* মলা, পুঁটি ও টাকি মাছের শুটকি
* মানকচুর ডাঁটা
* হলুদ গুঁড়া
* মরিচ
* পেঁয়াজ
* রসুন
* আদা
* সরিষার তেল
* লবণ
* খাওয়ার সোডা

## সিদল তৈরির পদ্ধতি
মাছ ভালোভাবে ধুয়ে কড়া রোদে শুকিয়ে নিতে হয়। শুকনো মাছ ঢেঁকি, শিল-পাটা বা ব্লেন্ডারে গুঁড়া করা হয়। আলাদা করে মানকচুর ডাঁটা পরিষ্কার করে কাঁচা অবস্থায় পিষে মণ্ড তৈরি করা হয়। এরপর মাছের গুঁড়া, মানকচুর মণ্ড, প্রয়োজনমতো খাওয়ার সোডা, হলুদ ও সরিষার তেল একসঙ্গে মিশিয়ে মণ্ড তৈরি করা হয়। মণ্ড গোল বা চ্যাপটা আকারে তৈরি করে ৮–১০ দিন রোদে শুকানো হলে সিদল প্রস্তুত হয়।

## সংরক্ষণ
প্রস্তুত সিদল ঠাণ্ডা করে মুখবন্ধ পাত্র বা পলিথিন ব্যাগে সংরক্ষণ করা যায়। মাঝে মাঝে রোদে শুকিয়ে নিলে এটি প্রায় দেড় থেকে দুই বছর পর্যন্ত ভালো থাকে।

## সিদল ভর্তা প্রস্তুত
সিদল আগুনে পুড়িয়ে বা তাওয়ায় ভেজে নেওয়া হয়। পরে মরিচ, পেঁয়াজ, রসুন, আদা, লবণ ও সরিষার তেল দিয়ে পিষে ভর্তা তৈরি করা হয়। সাধারণত গরম ভাতের সঙ্গে পরিবেশন করা হয়।

## তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:ভর্তা
বিষয়শ্রেণী:উত্তরবঙ্গের রন্ধনশৈলী
দারুল উলুম করাচি

**জামিয়া দারুল উলুম করাচি** ( ; ) পাকিস্তানের একটি মাদরাসা (ইসলামি শিক্ষা প্রতিষ্ঠান)। দারুল উলূম দেওবন্দের মূলনীতিকে ভিত্তি করে পরিচালিত হয় মাদরাসাটি। মাধ্যমিক বিদ্যালয় পর্যায়ে ছেলে-মেয়েদের পৃথক অনুষদের আছে। ইসলামিক শিক্ষা ও স্কুলের শিক্ষার সর্বোচ্চ মান রয়েছে। ঐতিহ্যগত ইসলামিক স্টাডিজ এবং সমসাময়িক একাডেমিক বিষয়গুলিকে সমন্বিত পাঠ্যক্রম আকারে পড়ানো হয়ে থাকে।

## ইতিহাস
১৯৫১ সালে প্রয়াত মুফতি মুহাম্মদ শফি ও নূর আহমদ কর্তৃক প্রতিষ্ঠা হয়। এর আগে তিনি দারুল উলুম দেওবন্দের সঙ্গে যুক্ত ছিলেন। যেখানে তিনি প্রধান মুফতি হিসাবে নিযুক্ত ছিলেন। ১৯৪৭ সালে দেশ স্বাধীনতার ফলে পাকিস্তান চলে যান। দারুল উলুম করাচির মুহতামিম (উপাচার্য) মুহাম্মদ রফি উসমানী। শায়খুল হাদিস ও নায়েবে মুহতামিম (সহ উপাচার্য) পাকিস্তানের গ্র্যান্ড মুফতি মুহম্মদ তাকি উসমানী। দুজনই প্রতিষ্ঠাতা মুফতি শফী উসমানীর সন্তান। এটি ওগো ওয়াটার টেকনোলজিসর কাছাকাছি।

## শিক্ষার ধরন
জামায়াতের নিম্নলিখিত বিভাগ রয়েছে:

* নাজারা-ই কুরআন (দেখে কুরআন পঠন) 
* তাহফিজ-উল-কুরআন (কুরআন মুখস্থকরণ ) 
* তাজভিদ (কুরআনিক ফনেটিক) 
* ইসলামিক অর্থনীতি বিভাগ 
* ইসলামি আইন বিভাগ 
* ইসলামি বিচার বিভাগ 
* হাদিস বিভাগ 
* তফসির বিভাগ 
* ইংরেজি ভাষা বিভাগ 
* রাজনীতি বিভাগ 
* আরবি ভাষা বিভাগ 
* তথ্য প্রযুক্তি বিভাগ

### পাঠ্যবহির্ভূত কার্যক্রম:

* পাঠ্যপুস্তকের বাইরে অনুমোদিত অন্যান্য কিতাব পড়া।
* ছুটির দিনে বক্তৃতা অনুশীলনের জন্য মাহফিল।
* ছাত্রাবাস পরিষ্কার পরিচ্ছন্ন রাখার কাজ করা।
* শারীরিক ব্যায়াম ও বিনোদনের জন্য দারুল উলূম করাচির খেলার মাঠে খেলায় অংশ গ্রহণ করা।

## উল্লেখযোগ্য ব্যক্তিত্ব
* আবদুল হাই আরিফী
* মুহাম্মাদ আবদুল মালেক &ndash; বাংলাদেশি হাদিস বিশেষজ্ঞ ও হানাফি ফকিহ 
* মুফতি দেলোয়ার হুসাইন &ndash; বাংলাদেশি 
* মিজানুর রহমান সাঈদ &ndash; ‍বাংলাদেশি
* শায়খ হারুন ইজহার - বাংলাদেশি

## আরও দেখুন

* আল-হাইআতুল উলয়া লিল-জামি‘আতিল কওমিয়া বাংলাদেশ
* বেফাকুল মাদারিসিল আরাবিয়া বাংলাদেশ
* দারুল উলুম দেওবন্দ

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:পাকিস্তানের দেওবন্দি মাদ্রাসা
বিষয়শ্রেণী:শফি উসমানি
বিষয়শ্রেণী:পাকিস্তানে ইসলামি বিশ্ববিদ্যালয় ও মহাবিদ্যালয়
বিষয়শ্রেণী:করাচির বিশ্ববিদ্যালয় ও কলেজ
বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫১-এ পাকিস্তানে প্রতিষ্ঠিত
বিষয়শ্রেণী:দেওবন্দি শিক্ষাপ্রতিষ্ঠান
ফ্রান্সের চলচ্চিত্র শিল্প

**ফ্রান্সের চলচ্চিত্র শিল্প** ফ্রান্স অথবা বিদেশে ফরাসি চলচ্চিত্র নির্মাতাদের তৈরি সৃজনশীল চলচ্চিত্রগুলিকে বোঝায়।

ফ্রান্স চলচ্চিত্রের জন্মভূমি এবং এখানেই চলচ্চিত্র শিল্প এবং চলচ্চিত্র নির্মাণ প্রক্রিয়ার অনেক উন্নতি সাধন হয়। বেশ কয়েকটি গুরুত্বপূর্ণ চলচ্চিত্র আন্দোলনের, যেমন নভেল ভোগ, সূত্রপাত এই দেশে ঘটে। এখানকার চলচ্চিত্র শিল্প বেশ সমৃদ্ধ যার প্রধান কারণ ফরাসি সরকার দ্বারা সরবরাহকৃত সুরক্ষা।

এখানকার সমৃদ্ধ এবং উদ্ভাবনী চলচ্চিত্র সংস্কৃতি ছাড়াও ইউরোপ এবং বিশ্বব্যাপী শিল্পীদের জন্য ফ্রান্স একটি সমাবেশ স্থান। এ কারণে ফ্রান্সের চলচ্চিত্র কখনো কখনো বিদেশি চলচ্চিত্রের সাথে বিজড়িত হয়। বিভিন্ন দেশ যেমন পোল্যান্ড (রোমান পোলানস্কি, ক্রিস্তফ কিয়েশ্‌লফ্‌স্কি, এবং আন্দ্রে জুলাভস্কি), আর্জেন্টিনা (গ্যাসপার নোয়ে এবং এদগার্দো কোজারিনস্কি), রাশিয়া (আলেক্সান্দ্রে আলেক্সেইফ, আনাতোলে লিতভাক), অস্ট্রিয়া (মাইকেল হানেকে), এবং জর্জিয়া (গেলা বাবলুয়ানি, অটার ইসোলিয়ানি)-এর পরিচালকরা ফরাসি চলচ্চিত্রে গুরুত্বপূর্ণ অবদান রেখেছে। অন্য দিকে, ফরাসি পরিচালকরা অন্য দেশে সফলতা অর্জন করে যেমন লুক বেসন, জ্যাক টার্নার এবং ফ্রান্সিস ভেবার যুক্তরাষ্ট্রে প্রভাবশালী ক্যারিয়ার গঠনে সক্ষম হন।

## তথ্যসূত্র

## বহিঃসংযোগ
* ইউনিফ্রান্স.ওআরজি
* ফরাসি চলচ্চিত্রের তালিকা 
* ফরাসি চলচ্চিত্র
* ফরাসি নির্মাতা 

বিষয়শ্রেণী:ফ্রান্সের চলচ্চিত্র শিল্প
বিষয়শ্রেণী:ফ্রান্সের সাংস্কৃতিক ইতিহাস
বিষয়শ্রেণী:ফ্রান্সের চলচ্চিত্র মাধ্যম